CONTRACT NR. ________________________

privind  delegarea de gestiune prin atribuire directa a serviciilor de blocare și/sau ridicare, transport, depozitare si eliberare vehiculelor oprite/stationate neregulamentar si a vehiculelor fara stapan sau abandonate pe terenuri apartinand domeniului public sau privat al Municipiului Timişoara

1. MUNICIPIUL TIMIŞOARA, cu sediul în Timişoara, bv. C. D. Loga nr. 1, cod fiscal R14756536, tel. 0256-408.367, fax 0256-204.177, reprezentat prin Nicolae Robu - Primar şi Smaranda Haracicu – director economic, numit in continuare concendent,

2. Societatea Drumuri Municipale Timisoara S.A., cu sediul in Timisoara, str. Eternitatii, nr. 45, Jud. Timis, CIF RO 3286536, numar de ordine in registrul comertului  de pe langa Tribunalul Timis J35/3475/1994, cont curent nr. RO69BRDE360SV07486763600, deschis la B.R.D. Timisoara, reprezentata prin ing. Octavian Bulboaca -  director general, numita in continuare concesionar,

·      In temeiul prevederilor:

· Legii administraţiei publice locale nr. 215/ 2001, republicată, cu modificările şi completările ulterioare;
· H.G. nr. 147/1992 privind blocarea, ridicarea, transportul, depozitarea si eliberarea autovehiculelor sau remorcilor stationate neregulamentar pe drumurile publice; 

· OUG nr. 195/ 2002 privind circulaţia pe drumurile publice, republicată;
· HG nr. 1391/ 2006 pentru aprobarea Regulamentului de aplicare a OUG nr. 195/ 2002;
· Legii poliţiei locale nr. 155/ 2010, cu modificările şi completările ulterioare;
     -   O.G. nr. 2/ 2001 privind regimul juridic al contravenţiilor, cu modificările şi completările ulterioare;

     -  Legea nr. 421/2002 privind regimul juridic al vehiculelor fără stăpân sau abandonate pe terenuri aparţinând domeniului public sau privat al statului ori al unităţilor administrativ teritoriale;
     -   HG nr. 156/ 2003 pentru aprobarea Normelor Metodologice de aplicare a Legii nr. 421/2002;
     -   O.G. nr. 71/2002 privind organizarea si funcţionarea serviciilor publice de administrare a domeniului public si privat de interes local; 
     -  HG nr. 955/ 2004 pentru aprobarea reglementarilor-cadru de aplicare a Ordonanţei Guvernului nr. 71/2002, art. 23, alin. (2), lit. a), b) şi c);

     -     Legea nr. 51/2006 a serviciilor comunitare de utilitati publice, art. 29 alin. (1) si alin. (4) lit. a).

I. OBIECTUL CONTRACTULUI

Art. 1. (1) Obiectul prezentului contract îl constituie delegarea de gestiune prin atribuire directa a serviciilor de blocare, ridicare, transport, depozitare si eliberare a autovehiculelor si remorcilor staţionate neregulamentar respectiv fără stăpân sau  abandonate pe domeniul public sau privat al Municipiului Timişoara. 
(2) Descrierea activităţilor si a obiectului delegarii de gestiune sunt stabilite in caietul de sarcini anexa, care face parte integranta din prezentul contract si pe care concesionarul il accepta integral. Caietul de sarcini are caracter obligatoriu, clauzele sale completandu-se cu cele convenite prin prezentul contract.

II. TERMENUL


    Art. 2. Prezentul contract se încheie pe o durată de 5 ani, începând cu data semnării.

    Art. 3. Delegarea poate fi prelungita cu aprobarea expresă a Consiliului Local al Municipiului Timisoara.

III. REDEVENŢA

Art. 4. (1) Delegarea gestiunii serviciilor se efectuează în schimbul unei redevenţe lunare de 15 % din cuantumul veniturilor încasate de concesionar din serviciile prestate, la care se adaugă cota legala de TVA, conform legislaţiei in vigoare.

          (2) Concesionarul are obligaţia de a achita redeventa în data de 25 a fiecărei luni pentru luna anterioara.

           (3) Plata redeventei se face în contul transmis de către concedent, deschis la Trezoreria Municipiului Timişoara;

          (4) Neplata   redeventei   sau   executarea   cu   întârziere   a   acestei   obligaţii conduce la   plata   unor penalităţi de intarziere in cuantum de 0,1%, pentru fiecare zi de întârziere, până la achitarea integrală a acesteia.

          (5) Neplata  redeventei   (inclusiv   a   majorărilor   de  întârziere)   pe   o   perioadă   mai   mare   de  90 de zile duce la rezoluţiunea de drept a contractului fară nici o altă formalitate prealabilă.

          (6) Din partea Concedentului, însărcinată cu urmărirea, încasarea şi respectarea obligaţiilor privind plata redeventei este Direcţia Economica.
           (7) Redeventa nu se poate modifica pe toata durata de derulare a contractului de concesiune. 


IV. DREPTURILE PĂRŢILOR:

Art. 5. DREPTURILE CONCESIONARULUI

Concesionarul are următoarele drepturi:

1. De a exploata, în mod direct, pe riscul şi pe răspunderea sa, bunurile, activităţile şi serviciile ce fac obiectul contractului de delegare de gestiune;
2. De a iniţia modificarea şi/sau completarea prezentului contract, în cazul modificării reglementărilor legale.
3. De a folosi şi de a culege fructele bunurilor ce fac obiectul concesiunii, potrivit naturii bunului şi scopului stabilit de părţi prin contractul de concesiune.

Art. 6. DREPTURILE CONCEDENTULUI

Concedentul are următoarele drepturi:

1. De a verifica prin reprezentanţii săi, în perioada derulării contractului, modul în care se respectă condiţiile şi clauzele acestuia de către concesionar, precum şi îndeplinirea cerinţelor de performanţă şi calitate a activităţilor realizate de concesionar.

2. De a modifica în mod unilateral partea reglementară a contractului de delegare de gestiune din motive excepţionale legate de interesul naţional sau local;

V. OBLIGAŢIILE PARTILOR

Art. 7. OBLIGAŢIILE CONCESIONARULUI

1. Concesionarul are obligaţia asigurării activităţii de la ora 8,00 – 17,00, de luni pana vineri, in mod continuu si permanent pe toata durata contractului.

2. Concesionarul are obligaţia întocmirii fisei vehiculului blocat sau ridicat. Concesionarul va răspunde cu prioritate la solicitarea concedentului în vederea blocării respectiv ridicării vehiculelor care prezintă real pericol pentru siguranţa circulaţiei rutiere sau perturbă fluenţa traficului rutier.

3. Concesionarul răspunde de modul de ridicare, depozitare şi de pază a vehiculelor.

4. Concesionarul are obligaţia de a respecta normele de protecţie şi poluare a mediului înconjurător, conform legislaţiei în vigoare.

5. Concesionarul are obligaţia de a asigura emiterea facturilor pentru blocare, ridicare, transport şi depozitare şi de a elibera chitanţele respective pentru sumele încasate;

6. Concesionarul are obligaţia de a prezenta lunar situaţia decontului întocmit pentru fiecare vehicul blocat sau ridicat;

7. Concesionarul are obligaţia de a transporta pe cheltuiala proprie vehiculele care au fost trecute în proprietatea administraţiei publice locale, care au fost evaluate şi urmează a fi valorificate în conformitate cu prevederile Legii 421/2002, la adresa indicată de concedent;

8. Concesionarul are obligaţia de a menţine pe perioada derulării contractului următoarele certificări pentru serviciile prestate:SR EN ISO 9001:2001 pentru implementarea şi menţinerea unui sistem de management al calităţii; SR EN ISO 14001:2005 pentru implementarea şi menţinerea unui sistem de management de mediu; OHSAS 18001:2004 pentru implementarea şi menţinerea unui sistem de management al sănătăţii şi securităţii ocupaţionale;
9. Concesionarul are obligaţia să respecte angajamentele luate prin contractul de delegare de gestiune;

10.Concesionarul are obligaţia să efectueze serviciul conform prevederilor caietului de sarcini, în condiţii de calitate şi eficienţă;

11. Concesionarul are obligaţia să NU subconcesioneze serviciul care face obiectul cotractului de delagre de gestiune;
12. Concesionarul are obligaţia să plătească redeventa la valoarea prevăzută şi la termenul stabilit în contract;

13.  La încetarea contractului de delegare de gestiune din alte cauze decât termenul, forţa majoră, cazul fortuit şi înţelegerea părţilor, concesionarul este obligat să asigure continuitatea prestării activităţii în condiţiile stipulate în contract, până la preluarea acesteia de către concedent, dar nu mai mult de 90 de zile;

14. Concesionarul are obligaţia să notifice cauzele de natură să conducă la reducerea activităţilor şi măsurile ce se impun pentru asigurarea continuităţii acestora;

15. Concesionarul este obligat să ia măsurile necesare privind siguranţa la locul de muncă şi normele de protecţie a muncii, a mediului si de paza contra incendiilor;

16. Concesionarul are obligaţia să respecte condiţiile impuse de natura bunurilor, activităţilor sau serviciilor publice (protejarea secretului de stat, materiale cu regim special, condiţii de siguranţă în exploatare, protecţia mediului, protecţia muncii, condiţii privind folosirea şi protejarea patrimoniului etc);
17. In cazul în care concesionarul sesizează existenta sau posibilitatea existenţei unei cauze de natura sa conducă la imposibilitatea realizării serviciilor, va notifica de îndată acest fapt concedentului, în vederea luării măsurilor ce se impun pentru asigurarea continuităţii serviciilor care fac obiectul prezentului contract;

18. Concesionarul este obligat sa continue prestarea serviciilor în noile condiţii stabilite de concedent, în mod unilateral, potrivit art. 6, pct. 2, fără a putea solicita încetarea acestora;

19. Concesionarul va asigura un număr suficient de angajaţi pentru prestarea serviciilor în condiţii de calitate, cantitate, siguranţă şi continuitate;

20. Concesionarul se obligă să prezinte concedentului rapoarte trimestriale, sau la simpla solicitare a acestuia, cu privire la prestarea serviciului care face obiectul prezentului contract;

21. Concesionarul se obligă să asigure accesul reprezentanţilor concedentului în vederea verificării modului de prestare a serviciului şi a îndeplinirii obligaţiilor contractuale, sens in care va pune la dispoziţia concedentului, la simpla solicitare a acestuia, orice informaţii, date, documente cu privire la activitatea desfaşurată şi la îndeplinirea obligaţiilor contractuale;
22. Concesionarul are obligaţia asigurării accesului neîngrădit al concedentului la informaţiile, datele si documentele necesare stabilirii: 

-modului respectării şi îndeplinirii obligaţiilor contractuale asumate; 

-calităţii şi eficientei serviciilor prestate;
23.Riscul de exploatare a serviciului este preluat integral de concesionar;
24.Concesionarul are obligaţia să presteze serviciile la tarifele aprobate de Consiliul Local al Municipiului Timișoara, tarife prevăzute în Anexa la Caietul de sarcini care face parte integrantă din prezentul contract.
    

Art. 8. OBLIGAŢIILE CONCEDENTULUI

1. Concedentul, prin responsabii săi cu urmărirea modului de aplicare a prevederilor Legii nr. 421/2002, are obligaţia de a transmite operativ concesionarului, dispoziţiile Primarului prin care vehiculele în cauză se declară abandonate sau după caz fără stăpân în vederea ridicării lor;

2.Concedentul, prin responsabii săi cu urmărirea modului de aplicare a prevederilor Legii nr.421/2002, are obligaţia de a transmite operativ concesionarului, referatul aprobat de Primar privind eliberarea autovehiculelor abandonate şi a bunurilor aflate în acestea;

3.Concedentul prin agenţii constatatori împreună cu concesionarul pot inventaria pe bază de proces-verbal bunurile aflate în interiorul vehiculelor abandonate, fără stăpân sau staţionate neregulamentar, dacă acestea sunt deschise;

4.Concedentul are obligaţia de a asigura resursele bugetare pentru achitarea serviciului de ridicare a vehiculelor fără stăpân sau abandonate, în cazul în care acestea nu au fost revendicate de către proprietar sau deţinătorul legal şi trec în proprietatea administraţiei publice locale;

5.Concedentul are obligaţia prin comisia de evaluare, să evalueze şi să valorifice vehiculele şi bunurile aflate în acestea care trec în proprietatea Municipiului Timişoara şi să le radieze din evidențele autorităților publice competente;

6.Să-şi asume pe perioada derulării contractului toate responsabilităţile şi obligaţiile ce decurg din calitatea sa de proprietar, cu excepţia celor transferate în mod explicit în sarcina concesionarului prin contractele de concesiune;

7.Să nu-1 tulbure pe concesionar în exerciţiul drepturilor rezultate din prezentul contract;

8.Să nu modifice în mod unilateral contractul de concesiune, în afară de cazurile prevăzute expres de lege;

9.Să notifice concesionarului apariţia oricăror împrejurări de natura să aducă atingere drepturilor concesionarului.


VI. MODIFICAREA CONTRACTULUI



Art. 9. (1) Concedentul poate modifica, unilateral partea reglementara a prezentului contract, cu notificarea prealabila a concesionarului, din motive excepţionale legate de interesul naţional sau local, dupa caz.



(2) In cazul în care modificarea unilaterala a contractului îi aduce un prejudiciu, concesionarul are dreptul sa primeasca in mod prompt o despăgubire adecvata si efectiva.



(3) In caz de dezacord intre concedent si concesionar cu privire la valoarea despăgubirii, aceasta va fi stabilita de instanţa de judecata competenta;

           (4) Dezacordul dintre concedent si concesionar cu privire la despăgubiri nu poate sa constituie un temei pentru concesionar care sa conducă la sustragerea de la obligaţiile sale contractuale.


VII. TARIFE PRACTICATE DE CONCESIONAR

Art. 10. (1) Tarifele practicate de concesionar pentru prestarea serviciilor sunt cele prevăzute în Anexa la Caietul de sarcini pentru atribuirea contractului de delegare a gestiunii activităţilor de „blocare, ridicare, transport, depozitare si eliberare a vehiculelor si remorcilor staţionate nergulamentar, precum şi a celor fara stapan sau abandonate pe domeniul public sau privat al Municipiului Timişoara", anexă la prezentul contract.

          (2) Tarifele se pot modifica, actualiza si/sau ajusta, pe toata durata de derulare a contractului, numai cu aprobarea Consiliului Local al Municipiului Timisoara.


VIII. ÎNCETAREA CONTRACTULUI

           
Art. 11. (1) Prezentul contract încetează în următoarele situaţii:

a- la expirarea duratei stabilite prin contractul de delegare de gestiune;

b- în cazul constatării unor abateri grave ale concesionarului de la îndeplinirea obligaţiilor contractule, prin rezilierea unilaterală de către concedent şi cu plata unei despăgubiri în sarcina concesionarului;

c- în cazul constatării unor abateri grave ale concedentului de la îndeplinirea obligaţiilor contractuale, prin rezilierea unilaterală de către concesionar şi cu plata unei despăgubiri în sarcina concedentului;

d-în cazul în care interesul naţional sau local o impune, prin denunţarea unilaterală de către concedent, dar numai cu plata unei despăgubiri juste şi prealabile în sarcina concedentului;

e-în caz de forţă majoră sau caz fortuit, când concesionarul se află în imposibilitatea de a continua contractul, prin renunţare, fară plată unei despăgubiri.


IX. FORŢA MAJORĂ

Art. 12. (1) Nici una dintre părţile contractante nu răspunde de neexecutarea la termen sau/şi de executarea în mod necorespunzător, total sau parţial, a oricărei obligaţii care îi revine în baza prezentului contract de concesiune, dacă neexecutarea sau executarea necorespunzătoare a obligaţiei respective a fost cauzată de forţa majoră.


(2) Partea care invoca forţa majoră este obligată să notifice celeilalte părţi în termen de 48 de ore producerea evenimentului şi să ia toate măsurile posibile în vederea limitării consecinţelor lui.

          (3) Dacă în termen de 30 de zile de la producere, evenimentul respectiv nu încetează, părţile au dreptul să-şi notifice încetarea prezentului contract de concesiune fără ca vreuna dintre ele sa pretindă daune-interese.
              Art. 13. Definitii


(1) Prin forţă majoră, în sensul prezentului contract, se înţelege o împrejurare externă cu caracter excepţional, fară relaţie cu lucrul care a provocat dauna sau cu însuşirile sale naturale, absolut invincibila si absolut imprevizibilă.



(2) Prin caz fortuit se înţelege acele împrejurări care au intervenit si au condus la producerea prejudiciului si care nu implică vinovăţia paznicului juridic, dar care nu întrunesc caracteristicile forţei majore.


X. REZILIEREA CONTRACTULUI 

          Art. 14. (1) Concedentul îsi rezerva dreptul de a denunţa unilateral contractul de delegare de gestiune, în cel mult 30 de zile de la apariţia unor circumstanţe care nu au putut fi prevăzute la data încheierii contractului şi care conduc la modificarea clauzelor contractuale în asa măsura încît îndeplinirea contractului respectiv ar fi contrara interesului public.

     (2) In cazul prevăzut la art. l4 (l), concesionarul are dreptul de a pretinde numai plata corespunzătoare pentru partea din contract îndeplinita pana la data denunţării unilaterale a contractului.

     (3) Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul desfiinţat de drept, fara somaţie, punere in intarziere sau intervenţia instanţei de judecata conform pactului comisoriu de gradul IV, si de a pretinde plata de daune - interese.


XI. CLAUZE SPECIALE

    Art. 15. (1) Prin semnarea prezentului contract, concesionarul, confirmă ca a luat cunoştinţă despre toate condiţiile impuse de concedent aşa cum rezultă acestea din prezentul contract şi le acceptă fără obiecţiuni.

           (2) Dreptul de concesiune se poate transmite doar in cazul divizării sau fuziunii concesionarului persoana juridica.

(3) In cazul divizării sau fuziunii, concesionarul persoana juridica se obligă să notifice, in prealabil şi în scris, concedentul.

(4) Toate modificările se vor trimite, în copie legalizată, în termen de 30 de zile de la modificare, concedentului. Nerespectarea termenului de mai sus duce la rezilierea contractului din vina exclusivă a concesionarului şi dă dreptul concedentului de a cere despăgubiri.

(5) Orice modificare a clauzelor prezentului contract se va face prin act adiţional semnat de ambele parti.


XII. LITIGII

Art. 16. (1) Concedentul si concesionarul vor face toate eforturile pentru a rezolva pe cale amiabila, prin tratative directe, orice neînţelegere sau dispută care se poate ivi între ei în cadrul sau în legătura cu îndeplinirea contractului.

         (2) In cazul în care rezolvarea neînţelegerilor nu este posibilă pe cale amiabilă, ele vor fi supuse spre soluţionare instanţei judecătoreşti de drept comun din Mun. Timisoara.


XIII. NOTIFICARI

           Art. 17. (1) In accepţiunea partilor contractante, orice notificare adresata de una dintre acestea celeilalte este valabil îndeplinita daca va fi transmisa la adresa/sediul prevăzut in partea introductiva a prezentului contract.

     
 (2) In cazul in care notificarea se face pe cale poştal, ea va fi transmisa, prin scrisoare recomandata, cu confirmare de primire (A.R.) si se considera primita de destinatar la data menţionata de oficiul postal primitor pe aceasta confirmare.
       (3) Daca notificarea se trimite prin e.mail sau fax, ea se considera primita in prima zi lucratoare dupa cea in care a fost expediata.

               (4) Notificările verbale nu se iau in considerare de nici una dintre parti, daca nu sunt confirmate, prin intermediul uneia dintre modalităţile prevăzute la alineatele precedente.


XIV. CLAUZE FINALE


Art. 18. Modificările cu caracter legislativ si care privesc termenii si condiţiile prezentului contract, vor fi adaptate condiţiilor specifice contractului, prin acte adiţionale.
Art. 19. Prezentul contract, împreuna cu caietul de sarcini din anexa care fac parte integranta din cuprinsul sau, reprezintă voinţa partilor si înlătura orice alta înţelegere verbala dintre acestea, anterioara sau ulterioara încheierii lui.

Art. 20. Prezentul contract de concesiune intră în vigoare la data semnării lui şi a fost încheiat în 4 (patru) exemplare, cate doua pentru fiecare parte contractanta.

CONCEDENT




CONCESIONAR
MUNICIPIUL TIMISOARA

       Societatea DRUMURI MUNICIPALE






       TIMISOARA S.A.

